
Velkommen! 

Vi  vil  her  benytte  lejligheden  til  at  byde  præsident  Søren- 
sen og  familie  hjertelig  velkommen  til  deres  arbejde  i  den 
danske  mission.  Vi  ved,  at  det  er  inspirerede  mænd,  som 
har  udvalgt  præsident  Sørensen  til  at  præsidere  over  den 
danske  mission,  o.g  at  han  vil  være  ledet  af  Herrens  ånd 
i  sit  arbejde  her.  Må  Herren  velsigne  ham  i  rigt  mål,  såle- 
des at  missionen  under  hans  præsidium  må  have  en  frem- 
gang som  aldrig  før. 

Endnu  en  gang  ønskes  præsident  Sørensen  og  familie 
hjertelig  velkommen  til  den  danske  mission! 

Søskende  og  venner 
i  den  danske  mission. 

Til  medlemmer,  missionærer 

og  venner  i  den  danske  mission. 

Vi  tillader  os  herved  gennem  »Skandinaviens  Stjerne« 
at  udtrykke  vor  påskønnelse  af  den  vidunderlige  velkomst, 
vi  har  fået  i  den  danske  mission.  De  kan  ikke  tænke  Dem, 
hvor  betagede  vi  var,  da  vi  ankom  til  hovedbanegården 
i  København  og  så  præsident  Petersen,  str.  Petersen  og 
deres  yndige  datter,  Lillian,  sammen  med  22  missionærer 
og  medlemmer  fra  Københavns  gren  stå  dér  for  at  byde 
os  velkommen.  Det  store  skilt,  som  missionærerne  holdt 
med  »Welcome  to  Denmark«  og  sangen  »Kom  hellige«, 
som  blev  sunget,  bragte  glæden  til  vore  hjerter,  og  tårerne 
kom  frem  i  vore  øjne.  Siden  den  tid  er  vi  kommet  til  at 
kende  mange  af  missionærerne  og  en  stor  del  af  medlem- 
merne og  vennerne  her  i  København  og  over  hele  missio- 
nen. Den  korte  rejse,  som  jeg  havde  anledning  til  at 
foretage  sammen  med  br.  og  str.  Barker  fra  Salt  Lake 
City,  den  svenske  missionspræsident  M.  Dale  Ensign  og 
den  svenske  missionssekretær,  ældste  Spencer  Jensen,  for 
at  besøge  kirkebygningerne  i  den  danske  mission,  gav  mig 

lejlighed  iil  at  se  et  kort  glimt  af  Danmark  og  til  et  kort 
besøg  hos  missionærerne  og  nogle  få  medlemmer  i  Århus, 
Ålborg,  Esbjerg  og  Odense.  Vi  glæder  os  til  den  tid,  da 
vi  vil  få  lejlighed  lil  at  besøge  og  blive  personlig  bekendt 
med  alle  missionærerne  og  medlemmerne   i  Danmark. 

Der  er  ingen  større  glæde  end  den,  som  kommer  ved 
at  tjene  Herren.  Den  stilling,  man  holder  indenfor  kir- 
ken, er  ikke  altid  så  vigtig,  men  det,  som  er  vigtigt,  er, 
om  vi  opfylder  vore  pligter  og  ansvarligheder  i  kirken. 
Lad  os  ikke  glemme,  hvad  apostlen  Peter  sagde  i  brevet 
til  Korinthierne,  idel  12.  kap.  Af  dette  ser  vi,  at  enhver 
stilling  indenfor  kirken  er  af  vigtighed,  og  ligemeget, 
hvad  vi  arbejder  med,  så  har  vi  del  i  Herren's  arbejde. 
Vi  er  meget  glade  for,  at  vi  har  fået  anledning  til  at  ar- 
bejde i  den  danske  mission,  så  vi  sammen  med  missio- 
na^rerne  og  medlemmerne  kan  hjælpe  med  til  at  bringe 
dette  vidunderlige  budskab  til  de  oprigtige  og  de,  der 
søger  efter  sandheden.  Det  er  vort  største  ønske  og  bøn, 
at  Herren  vil  velsigne  jer  alle  for  jeres  trofasthed  og  hen- 
givenhed til  retfærdighedens  sag. 

Vi  ønsker  ligeledes  her  at  bringe  en  særlig  hilsen  til 
alle  i  missionen  fra  Kirkens  generalautoriteter  og  fra 
tidligere  missionærer  og  medlemmer  fra  Danmark. 

Det  er  vort  ønske,  at  vi,  mens  vi  er  i  dette  vidunderlige 
land,  Danmark,  måtte  være  til  tjeneste  for  medlemmer- 
ne og  missionærerne  og  sammen  med  jer  arbejde  for 
fremgangen  og  lykken  i  den  danske  mission. 

Præsident  Edward  H.  Sørensen  og  familie. 


Efterårskonferencerne  1949 

vil  bh  ve  afholdt  som  følger: 

Odense:  1.,  2.  og  3.  oktober. 
Esbjerg:  8.,  9.  og  10.  oktober. 
Ålborg:   15.,  16.  og  17.  oktober. 
Århus:  22.,  23.   og  24.  oktober. 
København:  29.,  30.  og  31.  oktober. 

En  cigaret! 


Af  Mark  E.  Petersen  af  De  tolvs  råd. 

Jeg  spekulerer  på,  oim  Kirkens  ungdom  nogensinde  har 
tænkt  alvorligt  over,  hvad  en  cigaret  betyder  for  en 
sidste  dages  hellig.  Den  (betyder  mere  for  os,  end  den  gør 
for  andre  mennesker.  Jeg  ved,  at  nogle  af  jer  vil  sige,  at 
I  ikke  forstår,  hvorfor  I  har  venner  i  andre  kirker, 
som  ryger,  og  de  ser  ud  til  at  klare  sig  udmærket,  og 
deres  kirker  kritiserer  dem  ikke  for  det,  og  1  kan  ikke 
forstå,  hvorfor  vor  Kirke  indtager  den  stilling,  som  den  gør 
overfor  dette  spørgsmål.  Men  dersom  I  blot  vil  erindre, 
at  Herren  ikke  har  talt  til  jeres  venner  i  de  andre  kirker 
eller  til  de  øverste  for  deres  kirker,  og  givet  dem  nogen 
guddommelig  åbenbaring  til  at  lede  dem  til  at  afholde 
sig  fra  disse  skadelige  ting.  I  deres  kirker  accepterer  de 
ikke  engang  princippet  om  åbenbaringer  i  nutiden. 

Men  det  er  fuldkommen  forskellig  hos  os.  Gud  har  talt 
til  os  ved  sine  profeter  i  de  sidste  dage.  Han  har  givet  os 
en  nutidsåbenbaring,  som  erklærer,  at  tobak  ikke  er  godt 
for  mennesket.  Det  er  Herren's  ord  og  vilje  til  de  sidste 
dages  hellige.  Nårsomhelst  vi  vender  ryggen  til  dette 
princip,  vender  vi  på  en  måde  ryggen  til  Herren. 

Gennemsnitsmennesket  blandt  ungdommen  elsker  fri- 
hed, ønsker  at  være  sin  egen  herre  og  synes  ikke  om  at 
have  andre  mennesker  til  at  ordne  sit  liv.  Men  nogen  af 
dem  misforstår  deres  selvstændighed,  og  under  den  mis- 
forståelse siger  de:  »Dersom  jeg  ønsker  at  tage  mig  en 
smøg,  så  bliver  det  min  egen  sag.  Jeg  har  fuldkommen 
ret  til  at  gøre  det,  det  er  da  et  frit  land,  vi  lever  i,  ikke?« 
Men  ved  at  underkaste  sig  nikotinens  slavevirkende  ind- 
flydelse, bidrager  de  til  et  tab  af  al  den  frihed,  de  taler 
om. 

Dersom  I  får  denne  cigaretvane,  vil  den  i  stort  omfang 
bestemme  det  liv,  I  skal  leve,  de  venner,  I  vil  få,  hvad 
slags  person,  I  skal  giftes  med  og  selv  hvilken  slags  børn, 

I  måske  vil  få.  Anser  I  det  for  en  yderliggående  beret- 
ning?   Lad  os  for  et  øjeblik  tænke  over  det. 

Dersom  I  i  jeres  hjem  skulle  få  fat  i  en  avis  eller  et 
ugeblad,  som  fører  cigaretannoncer,  og  disse  lokkende 
annoncer  frister  jer  til  at  ryge  og  prøver  at  få  jer  til  at 
tænke,  at  det  er  smart  at  ryge  på  en  cigaret,  og  dersom  I 
falder  for  den  fristelse,  hvad  er  da  det  første,   I  gør? 

1  fejer  alle  jeres  forældres  råd  til  side,  jeres  kirke  og 
jeres  venner,  som  holder  af  jer.  I  stedet  for  accepterer 
I  tobakshandlerens  råd,  som  ikke  har  anden  interesse  for 
jer  end  at  få  alle  de  penge,  han  kan,  ud  af  jer  ved  at  gøre 
jer  til  en  slave  af  sin  vare.  Og  derefter  siger  I  til  jer  selv: 
»Jeg  tror,  jeg  vil  købe  en  pakke  cigaretter.«  Derpå  går 
I  med  skyldbevidst  samvittighed  og  en  følelse  af,  at  hele 
verdens  øjne  stirrer  på  jer,  hen  og  køber  jeres  første 
pakke  cigaretter.  Derefter  spekulerer  I  på,  hvor  I  kan 
gå  hen  og  ryge  dem.  I  ønsker  ikke  at  ryge  dem  lige  for 
jeres  forældres  øjne,  fordi  I  ved,  det  er  forkert,  og  I  ved, 
det  ville  knuse  deres  hjerte.  I  ønsker  ikke  at  ryge  for 
øjnene  af  ejeres  ikke-rygende  venner,  fordi  I  ved,  hvad  de 
vil  sige  til  jer.  Så  derfor  går  I  til  et  sted,  hvor  hverken 
jeres  venner  eller  jeres  forældre  kan  se  jer.  Dér  åbner 
I  pakken,  og  I  tager  den  første  cigaret  frem,  stikker  den 
i  jeres  mund  og  tænder  den.  Da  gør  I  en  stor  opdagelse: 
I  finder  ud  af,  at  ved  at  suge  på  den  ene  ende  af  cigaret- 
ten og  med  ild  i  den  anden  ende  af  den  kan  I  virkelig  få 
røg  ud  af  den,  og  efter  at  have  læst,  hvad  I  har  i  annon- 
cerne og  røget  den  ene  cigaret  op,  forstørrer  selve  virk- 
ningen deraf  jeres  eget  jeg.  I  bøjer  hovedet  tilbage,  og 
blæser  røgen  op  i  luften,  og  I  siger:  »Ja,  jeg  maa  sande- 
lig være  noget  stort!« 

I  ønsker  at  ryge  nogle  flere  cigaretter,  fordi  I  er  faldet 
for  fristelsen,  men  I  ønsker  ikke  at  gøre  det  i  smug  hele 
tiden,  og  I  ønsker  ikke  at  være  den  eneste  ryger  i  en  ikke- 
rygende  forsamling,  så  I  søger  til  andre  mennesker,  som 
ryger,  så  I  kan  ryge  sammen  med  dem.  Det  kan  være, 
at  I  allerede  har  nogle  venner,  som  ryger,  og  at  det  var 
dem,    som  sørgede  for  de  første  cigaretter,    så  I  begyndte 

at  ryge  sammen  med  dem.  I  begge  tilfælde  begynder  I 
at  afbryde  jeres  forbindelser  med  jeres  ikke-rygende  ven- 
ner og  begynder  at  få  jer  venner  blandt  rygere.  Og  på 
denne  måde  begynder  jeres  cigaretter  at  vælge  jeres 
venner  for  jer. 

Noget  af  det  mest  vanskellige  angående  dette  er,  at  ry- 
gernes vane  så  ofte  ikke  standser  blot  ved  rygningen,  men 
de  includerer  også  drikkeri  og  upassende  selskab.  Og  når 
I  begynder  at  komme  sammen  med  mennesker,  som  gør 
dette,  så  vil  det  ikke  vare  ret  længe,  før  I  gør  det  samme, 
som  de  gør,  og  på  den  måde  'lægger  cigaretten  grundvol- 
den, på  (hvilken  1  kan  bygge  andre  dårlige  vaner  op. 

Dersom  I  skal  til  at  være  rygere,  så  tænk  på,  at  I  vil 
bryde  et  af  Gud's  bud,  og  I  vil  ikke  føle  jer  så  godt  til- 
mode ved  at  tænke  på  det.  I  ved,  at  der  af  og  til  tales  om 
Visdomsordet  henne  i  kirken,  og  nu,  da  I  er  rygere,  bry- 
der I  jer  ikke  om  at  høre  om  Visdomsordet.  I  har  hørt 
om  det  hele  jeres  liv,  og  I  vil  ikke  have  jeres  samvittig- 
hed skal  ramme  jer  mere,  end  den  allerede  gør,  så  I  siger 
til  jer  selv,  at  I  hellere  må  blive  væik  fra  jeres  møder.  I 
begynder  at  indse,  at  for  de  sidste  dages  hellige  passer 
gudsdyrkelse  og  rygning  af  cigaretter  slet  ikke  sammen. 
Og  således  overtaler  cigaretten  jer  til  at  blive  væk  fra 
kirken. 

Da  I  var  små,  lærte  jeres  forældre  jer  at  bede,  og  I  bad 
med  mere  eller  mindre  regelmæssighed  gennem  hele  jeres 
liv.  Men  nu,  da  I  er  rygere,  føler  I  jer  ude  af  harmoni  med 
Herren,  og  I  nærer  betænkeligheder  ved  at  gå  til  ham  i 
bøn. 

I  begynder  at  opdage,  at  for  en  sidste  dages  hellig  un- 
derminerer cigaretten  troen  og  blander  sig  med  bønnen. 
Og  ligesom  et  barn,  der  er  blevet  gjort  fortræd,  skyer  de 
redskaber,  som  gjorde  det  fortræd,  således  undgår  I,  som 
har  en  samvittighed,  der  gør  ondt,  jeres  religiøse  plitger. 
I  er  kommet  til  at  erfare,  at  åndelighed  og  rygning  af 
tobak  er  uforenelige.  Og  således  får  cigaretten  jer  til  at 
holde  op  med  at  bede. 

Jeres  forældre  lærte  jer  også  at  betale  tiende  af  alt,  hvad 

I  tjente,  men  nu,  da  I  ikke  kommer  til  kirken  så  ofte,  og 
I  ikke  er  så  forfærdelig  stolte  af  jeres  forbindelse  med 
kirken,  holder  I  op  med  at  betale  tiende.  »Hvad  nytte  er 
det  til?«  spørger  I  jer  selv.  I  siger:  »Selve  disse  tiende- 
penge ville  være  nok  til  at  købe  en  del  cigaretter  for,  de 
koster  temmelig  mange  penge  nu  om  stunder.«  Det  er  en 
temmelig  dyr  vane,  I  har  fået!  Og  således  får  cigaretten 
jer  til  at  holde  op  med  at  betale  jeres  tiende. 

Når  I  bliver  gamle  nok  til  at  gifte  jer,  spørger  I  jer  selv: 
»Hvem  skal  jeg  gifte  mig  med? «  Dersom  I  er  drenge,  vil 
I  sige:  »Skal  det  være  Helen,  Jytte  eller  Elisa?«  Og  hvis 
I  er  piger,  vil  I  sige:  »Skal  det  være  Torben,  Dan  eller 
Henry?«  Og  derefter  siger  I  til  jer  selv,  at  I  holder  mere 
af  Torben  end  af  Henry,  og  Jytte  bedre  end  Elisa.  Og 
hvorfor  holder  I  mere  af  dem?  Fordi  I  kender  dem  bedre. 
Og  hvorledes  kom  I  til  at  kende  dem  bedre?  Fordi  de  hø- 
rer til  den. klike,  I  selv  hører  til,  I  ved  denne  her  »ryge- 
klike«. Og  de  gør  de  ting,  I  gør.  De  er  ligesom  dig.  Ja, 
I  ville  end  ikke  tænke  på  at  gifte  jer  med  en  af  jeres  tid- 
ligere venner,  en  af  de  venner,'  som  ikke  røg!  Hvor  lat- 
terligt! Han  eller  hun  ville  jo  ikke  ryge  sammen  med  jer 
—  ikke  engang  tage  en  cocktail  og  ikke  tage  med  rundt 
til  alle  mulige  selskaber.  Selvfølgelig  ville  I  ikke  gifte  jer 
med  sådan  een!  I  ville  gifte  jer  med  en  fra  jeres  egen 
omgangskreds.  Og  så  kan  I,  dersom  I  ønsker  det,  sidde 
sammen  og  ryge,  og  der  er  ingen  vanskeligheder  —  sådan 
siger  I  til  jer  selv.  Der  er  ingen  til  at  beklage  sig  til  jer, 
dersom  I  fylder  huset  med  tobaksrøg,  og  ingen  til  at 
trættes  med  jer,  dersom  jeres  cigaret  brænder  hul  i  be- 
trækket, eller  hvis  I  taber  glødende  aske  på  det  nye  gulv- 
tæppe. Således  hjælper  jeres  cigaret  jer  med  at  vælge 
hvad  slags  person,  I  gifter  jer  med. 

Hvad  slags  hjem  vil  I  have?  Der  vil  ikke  være  megen 
tro  tilstede  i  det,  fordi  cigaretterne  allerede  har  undermi- 
neret jeres  tro.  Og  I  vil  ikke  fremsige  ret  mange  bonner, 
fordi  cigaretlerne  også  har  taget  sig  af  det.  Der  vil  ikke 
være  megen  kirkeaktivitet  i  jeres  hjem,  fordi  cigaretterne 
her  også  har  hindret  det.    Således  vil  I  have  et  verdsligt 

hjem  med  meget  lidt  åndelighed.  Er  det  virkelig  den  slags 
hjem,  I  ønsker? 

Vil  I  have  nogen  børn  i  det  hjem?  Dersom  I  er  ligesom 
de  fleste  unge  mennesker  af  i  dag,  der  ryger,  så  vil  I  ikke 
have  nogen  børn.  En  af  dem  sagde  for  nylig:  »Nej,  sådan 
en  skrålende  unge  ville  fuldkommen  ødelægge  mig!  Tror 
I,  jeg  ville  stå  op  og  gå  frem  og  tilbage  på  gulvet  midt  om 
natten  med  en  skrigende  baby  i  armene?  Det  er  ikke  noget 
for  mig!«  Og  således  kan  cigaretten  hjælpe  at  frarøve  jer 
en  af  de  største  velsignelser,  Gud  fyar  givet  os  i  dette  liv: 
privilegiet  at  få  små  børn. 

Men  hvad  om  I  virkelig  fik  børn  —  hvordan  ville  de 
blive?  Ja,  de  ville  blive  lige  akkurat  som  jer.  De  ville 
ikke  tro  ret  meget  på  Gud,  fordi  I  ikke  ville  gøre  religio- 
nen til  en  vigtig  del  af  deres  liv.  De  ville  ikke  opsende 
mange  bønner,  fordi  I  ikke  ville  lære  dem,  hvordan  de 
skulle  bede.  De  ville  ikke  ret  meget  til  kirke,  fordi  I  ikke 
gjorde  det,  og  når  de  blev  lidt  ældre,  ville  de  tilegne  sig 
de  andre  vaner,  som  I  har,  og  de  ville  blive  omtrent  lige- 
som jer.  Således  bestemmer  cigaretten  i  stor  udstrækning 
den  slags  børn,  I  vil  få. 

Kan  1  ikke  forstå,  hvorledes  cigaretterne  kan  udvælge 
jeres  liv  for  jer  —  vise  den  vej,  I  må  følge?  Er  I,  som  frie 
unge  mennesker,  villige  til  at  overgive  jer  til  en  cigarets 
tyranni?  Er  I  villige  til  at  tillade  en  cigaret  at  tage  bestem- 
melsen over,  hvilken  slags  liv  I  skal  leve?  Vil  I  tillade  en 
cigaret  at  vælge  den  slags  venner,  I  skal  have.  hvad  slags 
person,  I  skal  giftes  med  —  selv  hvad  slags  børn,  I  skal 
have?  Er  I,  som  unge  sidste  dages  hellige,  villige  til  at 
tillade  en  cigaret  at  bestemme  jeres  holdning  overfor 
Gud? 

Vælg  selv:  Ønsker  I  at  leve  et  liv  uden  Gud?  Cigaret- 
ten ville  gerne  have  jer  til  det!  Men  husk,  at  I  kan  aldrig 
leve  et  lykkeligt  liv  uden  Herren.  Så  mange  har  prøvet, 
og  alle  har  taget  fejl! 

Således  kommer  jeg  nu  tilbage  til  spørgsmålet,  som  jeg 
begyndte  med:  Har  I  nogensinde  tænkt  over,  hvad  en 
cigaret  betyder    for  en  sidste  dages  hellig?    I,    som    ryger 

og  havde  proviant  nok  til  flere  år.  Hvor  kunne  han  tænke 
på  at  indtage  en  sådan  stad?  Hvem  ville  ikke  med  gysen 
have  opgivet  et  sådant  foretagende,  når  ikke  den  store 
Jehova  havde  inspireret  ham?  Men  ved  at  aflede  floden 
Euphrat  fra  dens  løb  og  marchere  lige  ind  under  stadens 
mure  i  den  tørre  flodseng,  kom  han  snart  i  besiddelse  af 
staden  uden  noget  stort  besvær;  thi  Beltsazar,  kongen,  til- 
ligemed sine  store  mænd  og  sine  friller,  drak  sig  fuld  og 
benyttede  dertil  Herren's  huses  kar,  hvilke  hans  far  havde 
taget  fra  Jerusalem;  hans  knæ  rystede  allerede  af  forfær- 
delse over  håndskriften,  som  viste  sig  på  væggen,  og  som 
Daniel  nylig  havde  været  indkaldt  for  at  fortolke,  thi, 
Herren  gav  hans  rige  til  de  meder  og  perser.  (Dan.  5.  kap.). 
Da  Cyrus  havde  overvundet  dette  store  monarki,  satte 
han  sig  på  rigernes  trone,  og  da  han  blev  fortrolig  med 
Daniel,  gjorde  denne  ham  uden  tvivl  bekendt  med  jøder- 
nes optegnelser,  og  hemmeligheden  lå  da  afsløret  for  ham; 
han  kunne  nu  se,  at  Gud  havde  kaldet  ham  ved  navn,  — 
at  den  Almægtiges  hånd  havde  omgjordet  ham  til  striden 
og  styret  alle  hans  handlinger.  Han  kunne  da  forstå,  hvor- 
for jorden  udgød  sine  skatte  i  hans  skød,  hvorfor  konger- 
nes lænders  sværd  var  løste  for  ham,  og  hvorfor  kobber- 
portene  åbnede  sig,  og  jernstængerne  sønderbrødes  for 
ham.  Det  var,  for  at  han  kunne  vide,  at  der  var  en  Gud 
i  Israel  og  ingen  foruden  Ham,  og  at  alle  afguder  var  som 
intet;  også  for  at  han  kunne  befri  jøderne,  genopbygge 
deres  stad  og  tempel  og  fuldbyrde  Guds  hensigter  med 
Babylon.  Som  følge  heraf  lod  han  udgå  en  proklamation 
til  jøderne,  at  de  kunne  vende  tilbage,  og  til  nationerne,  at 
de  skulle  hjælpe  dem  med  genopbygningen,  thi,  sagde  han. 
Gud  har  befalet  mig  at  bygge  Ham  et  hus  i  Jerusalem.  »Så 
siger  Cyrus,  kongen  af  Persien:  Herren,  himmelens  Gud, 
har  givet  mig  alle  jordens  riger,  og  Han  har  befalet  mig  at 
bygge  Ham  et  hus  i  Jerusalem,  som  er  i  Judæa.  Hvem  er 
iblandt  eder  af  alle  hans  folk.  hans  Gud  være  med  ham, 
og  han  drager  op  til  Jerusalem,  som  er  i  Judæa,  og  byg- 
ger huset  til  Jehova,  Israels  Gud,  Han  er  den  Gud,  som  er 
i  Jerusalem.«  (Esra.  1:2,3.) 

Hvilke  kraftige  beviser,  hvilken  mægtig  indflydelse  var 
det,  som  overtydede  Cyrus  om,  at  det  var  himmelens 
Gud,  der  boede  i  Jerusalem,  den  eneste  Gud,  som  havde 
gjort  alle  disse  ting.  Han  havde  ikke  arvet  nogen  kund- 
skab fra  sine  forfædre  om  den  sande  Gud  og  heller  ikke 
om  den  hellige  skrift.  Nej,  han  havde  derimod  bestandig 
været  en  meget  nidkær  afgudsdyrker,  og  det  var  til  afgu- 
der, han  henvendte  sig  om  bistand  i  den  tidligere  del  af 
sit  liv.  Jeg  svarer,  at  det  var  Gud's  kraft,  der  blev  åben- 
baret ved  profeti  og  dens  bogstavelige  opfyldelse  —  ikke 
åndeliggjort,  heller  ikke  tilkendegivet  på  nogen  utydelig, 
uvis,  mørk  eller  hemmelighedsfuld  måde,  men  med  en  be- 
stemt, umiskendelig  og  klar  sikkerhed,  som  ingen  kunne 
modstå  eller  modsige.  Esaias  siger,  at  dette  var  Herren's 
øjemed,  når  han  åbenbarede  noget,  og  Cyrus  stadfæstede, 
at  det  gjorde  den  forønskede  virkning.  (Es.  44.  og  45.  kap.). 

Jeg  vil  her  bemærke,  at  når  vi  kommer  til  at  omhandle 
den  del  af  profetierne,  som  endnu  står  tilbage  at  opfyl- 
des, skal  vi  fremlægge  bestemte  beviser  for,  at  de  heden- 
ske nationer  i  de  sidste  dage  ville  blive  overbeviste  på 
samme  måde,  som  Cyrus,  det  er:  Der  er  visse  tilkommende 
begivenheder,  som  er  tydeligt  forudsagte  af  profeterne,  og 
som,  når  de  opfyldes,  ville  overbevise  alle  hedenske  natio- 
ner om  den  sande  Gud,  og  de  skulle  kende,  at  han  har 
talet  og  gennemført  det.  Og  alle  kristendommens  såkaldte 
store  og  vise,  så  vel  som  alle -andre  samfund,  der  giver 
nogen  anden  udtydning  af  profetiens  ord  end  den  bogsta- 
velige, skulle  stå  beskæmmede  og  tvinges  til  at  erkende, 
at  alt  er  sket,  ligesom  det  blev  skrevet. 

Men  vi  må  vende  tilbage  til  vor  undersøgelse  af  profe- 
tien og  dens  opfyldelse.  Profeterne  havde  ikke  alene  for- 
udsagt Babylons  ydmygelse  ved  Cyrus,  men  de  havde  for- 
kyndt dens  skæbne  gennem  alle  tidsaldre,  indtil  den  brag- 
tes ned  til  fuldkomimen  ødelæggelse,  og  at  den  aldrig  skulle 
blive  beboet,  ja,  at  den  end  ikke  skulle  være  et  midlerti- 
digt opholdssted  for  omflakkende  arabere.  »Den  skal  ,i 
evighed  ikke  blive  til,  og  den  skal  fra  slægt  til  slægt  ikke 
beboes,  og  ingen  araber  skal  opslå  sit  telt  dér,  ej  heller 
hyrder  lade  kvæg  ligge  dér.«    (Es.  13:20.). 

Hr.  Josef  Wolfe,  den  berømte  jødiske  missionær,  fore- 
spurgte sig  hos  araberne,  medens  han  berejste  Chaldæa, 
om  de  nogensinde  opslog  deres  telte  mellem  Babylons 
ruiner,  hvortil  de  svarede  nej  og  udtalte  deres  frygt  for, 
at  dersom  de  gjorde  det,  så  ville  Nimrod's  ånd  gøre  dem 
fortræd.  Således  er  alle  profetens  forudsigelser  angående 
denne  mægtige  stad  blevet  opfyldte. 

Edom  fremviser  også  en  mærkværdig  opfyldelse  af  ty- 
delige og  bestemte  forudsigelser  hos  profeterne,  og  disse 
forudsigelser  blev  udtalte  mod  Edom  på  en  tid,  da  dets 
jordbund  var  meget  frugtbar  og  veldyrket  og  indbefattede 
mange  blomstrende  byer  og  stæder.  Men  nu  er  dets  stæder 
blevet  til  en  dynge  øde  ruiner,  der  kun  beboes  af  strand- 
måger, rørdrum,  vilde  dyr  og  slanger,  og  dets  jordbund  er 
blevet  ganske  ufrugtbar.  Herren  har  udstrakt  en  måle- 
snor  over  det,  så  det  er  blevet  øde,  og  et  rettelod,  så  det 
er  blevet  tomt,  og  det  har  ligget  øde  fra  slægt  til  slægt  — 
overensstemmende  med  profetens  ord.  (Es.  34:  11.). 

Vi  vil  nu  'kaste  et  blik  hen  på  Daniel's  syn.  optegnet  i 
det  8.  kap.  af  hans  profeti,  som  angår  vædderen  og  gede- 
bukken. Læseren  vil  gøre  klogt  i  at  læse  hele  kapitlet, 
men  vi  vil  i  særdelesihed  beskæftige  os  med  udtydningen, 
som  den  blev  given  ham  af  engelen  Gabriel,  og  som  er  op- 
tegnet fra  det  19.  til  det  25.  vers._  »Og  han  sagde:  Se,  jeg 
vil  kundgøre  dig,  hvad  der  skal  ske  i  den  sidste  verden; 
thi  enden  konimer  til  den  bestemte  tid.  Den  vædder,  som 
du  så,  der  havde  de  to  horn,  er  kongerne  af  Medien  og 
Persien,  og  den  lådne  buk  er  kongen  af  Grækenland:  og 
det  store  horn,  som  var  imellem  dets  øjne,  er  den  første 
konge.  Og  at  dette  blev  sønderbrudt,  og  at  fire  stod  i 
stedet  for  det,  er,  at  fire  kongeriger  skulle  opstå  af  dette 
folk,  men  ikke  med  hans  kraft.  Og  sidst  i  deres  rige.  når 
overtræderne  har  fuldkommet  overtrædelserne,  skal  op- 
stå en  ublu  konge,  der  forstår  mørke  taler,  og  hans  kraft 
skal  være  stærk,  dog  ikke  ved  hans  egen  kraft,  og  han  skal 
underligen  fordærve  og  have  lykke  og  udrette  det:  og  han 
skal  ødelægge  det  mægtige  og  hellige  folk:  og  formedelst 
klogskab  skal  svig  lykkes  i  hans  hånd,  og  han  skal  storli- 

gen  ophøje  sig  i  sit  hjerte  og  i  fred  ødelægge  mange;  han 
skal  stå  op  imod  fyrsternes  fyrste;  men  sønderbrydes  for- 
uden hånd.« 

I  dette  syn  ser  vi  først  mederne  ag  perserne,  som  de 
skulle  være,  indtil  de  blev  overvundet  af  Alexander  den 
Store.  Det  er  et  velbekendt  faktum,  at  dette  rige  blev 
overmåde  stort  nogen  tid  efter  Daniel' s  død,  idet  det  gjorde 
erobringer  mod  vest,  nord  og  syd,  så  at  ingen  kunne  mod- 
stå det,  før  Alexander,  Grækenlands  konge,  kom  fra  vest 
med  en  lille  hær  af  udsøgte  mænd  og  angreb  perserne  på 
bredden  af  floden,  i  hvilken  han  styrtede  med  sin  hest,  og 
hans  hær  fulgte  ham  over  og  angreb  dem  på  den  anden 
side,  hvor  de  stod  beredt  til  modstand  med  en  langt  over- 
legen styrke;  men  uagtet  deres  store  hær  og  deres  fordel- 
agtige stilling,  led  de  et  fuldstændig  nederlag,  og  grækerne 
fo'r  frem  og  undertvang  sig  landet,  og  slog  perserne  i 
mange  træfninger,  indtil  de  var  helt  overvundne.  Det  er 
også  velbekendt,  at  grækerkongen  Alexander,  gik  fra  na- 
tion til  nation  og  undertvang  rigerne,  indtil  han  havde 
erobret  verden  og  døde  i  Babylon  i  en  alder  af  32  år.  Da 
han  således  var  blevet  stærk,  blev  det  store  horn  brudt,  og 
i  dets  sted  opkom  fire  andre  anselige  riger  mod  himmelens 
fire  vinde.  Hans  rige  blev  delt  imellem  fire  af  hans  felt- 
herrer, som  dog  aldrig  nåede  til  hans  magt.  I  den  sidste 
tid  af  deres  riger,  da  den  jødiske  nations  syndebæger  var 
blevet  fuldt,  kom  romerne  og  ødelagde  den  jødiske  nation 
og  indtog  Jerusalem,  hvorved  det  daglige  offer  ophørte; 
og  ikke  det  alene,  men  siden  efter  ødelagde  de  også  det 
mægtige  og  hellige  folk,  nemlig  apostlene  og  de  første 
kristne,  som  blev  dræbt  af  de  romerske  autoriteter. 

Lad  mig  nu  spørge:  Giver  De  forenede  staters  eller  no- 
gen anden  nations  historie  en  tydeligere  beretning  om  for- 
bigangne begivenheder,  end  Daniel's  visdom  gav  om  de 
begivenheder,  som  dengang  var  tilkommende,  og  hvoraf 
nogle  nåede  flere  hundrede  år  nedad  tidens  strøm,  og  som 
ingen  menneskelig  skarpsindighed  dengang  kunne  have 
forudset?  Mennesket  kan  vel,  ved  sin  egen  skarpsindig- 
hed, udføre  mange  ting.    Det  kan  pløje  det  sporløse  ocean 

tobak  nu,  gør  ikke  den  fejltagelse  at  formode,  at  Kirken 
er  imod  jer,  for  det  er  den  ikke.  Den  ønsker  jer  kun  det 
bedste,  og  den  håber  og  beder,  at  dagen  vil  komme,  da  I 
vil  erklære  jer  uafhængige  af  nikotinens  slaveri.  Og  I,  som 
ikke  ryger  tobak,  før  I  tager  den  første  cigaret,  så  spørg 
jer  selv:  »Vil  den  gavne  mig  eller  skade  mig?«  Overvej 
det  omhyggeligt,  og  må  Gud  lede  jer  i  jeres  tanker,  beder 
jeg  indtrængende  for  jer  i  Jesu  Kristi  navn.   Amen. 


Hvad  er  den  Helligånd? 

Svarene: 

Adventister: 

»Den  tredie  person  i  guddommen,  guddommens  ge- 
sandt, hvis  nærværelse  er  både  Faderens  og  Sønnens 
nærværelse.« 

Baptister: 

»Den  tredie  person  eller  egenskab  af  den  eneste  Gud 

(ånd).« 

Jesu  Kristi  kirke  af  sidste-dages  hellige: 

»Guddommens  tredie  medlem.  I  besiddelse  af  gud- 
dommelige egenskaber.  Vidner  om  Faderen  og  Søn- 
nen. Guddommens  gesandt,  som  udfører  det  højeste 
råds  vilje.« 

Den  græsk-katolske  kirke: 

»Er  en  bestemt  person  af  den  guddommelige  ånds- 
substans.  Tredie  gudsperson,  som  udgår  fra  Gud  Fa- 
deren.« 

Englands  kirke: 

»Den  Helligånd  er  en  af  gudsubstansens  Ire  karakter- 
træk.   Substansen  udgår  fra  Faderen  og  Sønnen.« 

Lutheraner: 

»Tredie  person  af  en  guddommelig  essens,  som  udgår 
fra  Faderen  og  Sønnen.  Lige  så  vigtig  og  lige  så  evig 
som  Faderen  og  Sønnen.« 

Metltodister: 

»En  åndelig  personlighed,  som  udgår  fra  Faderen  og 
Sønnen.  Af  den  samme  substans,  majestæt  og  herlig- 
hed som  Faderen  og  Sønnen.« 

Vresby  ter  ianer: 

»Den  Helligånd  er  Gud,  der  virker  som  en  af  de  gud- 
dommelige personer.  En  virkning  af  den  eneste  Gud 
(ånd)  eller  tredie  person  i  guddommen  (een  substans).« 

Den  romersk-katolske  kirke: 

»Tredie  person  i  den  hellige  treenighed,  der  evigt 
udgår  fra  Faderen  og  Sønnen  som  fra  eet  overhoved. 
Faderen  og  Sønnen  lig  i  al  fuldkommenhed.« 

Unitarer: 

»Tror  ikke  på  den  Helligånd.  Bibelske  henvisninger 
skal  ikke  forstås  bogstaveligt.« 


Kredslærernes  budskab: 

Satan. 

Der  er  sikkert  mange  mennesker,  som  ville  forsværge,  at 
de  nogensinde  har  været  sammen  med  satan,  men  ikke 
d'esto  mindre  har  alle  menesker,  som  har  levet,  som  lever, 
og  som  vil  komme  til  at  leve  på  denne  jord,  været  sammen 
med  satan.  Det  er  et  faktum,  vi  ikke  må  glemme,  at  satan 
også  er  et  af  Gud's  børn,  og  at  han  var  en  af  vore  ånde- 
lige brødre,  medens  vi  endnu  befandt  os  i  åndeverdenen, 
og  havde  derfor  det  samme  åndelige  legeme,  som  vi  da 
havde.  Forskellen  mellem  os  og  satan,  efter  vi  kom 
herned  til  jorden,  er  den,  at  vi  har  fået  et  legeme  af  kød 

og  ben,  mens  satan  endnu  kun  har  et  åndeligt  legeme,  da 
han  ikke  fik  privilegiet  at  opnå  et  jordisk  legeme,  fordi 
han  forinden  blev  udstødt  af  himlen.  Satan  kan  vise  sig 
for  os  i  menneskelig  skikkelse,  men  dersom  vi  da  rækker 
hånden  ud  for  at  berøre  ham,  vil  vi  opdage,  at  det  ikke 
er  noget  menneske,  vi  har  stående  for  os,  men  et  åndeligt 
væsen,  idet  vi  ikke  kan  mærke  noget,  når  vi  berører  det. 
På  denne  måde  kan  vi  altid  sikre  os,  om  det  er  en  bud- 
bringer fra  Gud  eller  fra  satan,  som  står  foran  os.  Fordi 
satan  blev  udstødt  af  himlen  og  ikke  opnåede  de  samme 
privilegier  som  sine  åndelige  brødre,  der  blev  fundet  vær- 
dige til  et  jordisk  liv,  søger  han  på  alle  mulige  måder  at 
tage  disse  privilegier  fra  dem  ved  at  friste  dem  til  at  gøre 
ting,  som  er  imod  Gud's  store  plan  for  menneskenes 
frelse.  Hvorledes  kan  vi  modarbejde  hans  forsøg  på  at  få 
os  til  at  falde  i  fristelse?  Gud  har  vist  os  vejen  ved  at  lade 
Jesus  sige:  »Våger  og  beder,  for  at  I  ikke  skulle  falde  i 
fristelse!«  Satan  har  en  meget  stor  magt,  men  hans  magt 
kan  dog  ikke  måles  med  den  magt,  som  Herren  og  der- 
igennem Kristus,  er  i  besiddelse  af.  I  biblen  ser  vi  talløse 
eksempler  på  denne  magt  over  satan,  men  det  største 
bevis  på  den  er  vel  nok,  da  Kristus  bliver  fristet  af  satan 
selv  i  ørkenen.  Kristus  sluttede  da  med  at  sige  til  ham: 
»Vig  bort,  satan!  thi  der  er  skrevet:  Du  skal  tilbede  Her- 
ren din  Gud  og  tjene  Ham  alene! «  Ja,  dersom  vi  blot  altid 
måtte  huske  dette,  vilde  satan  ingen  magt  kunne  få  over 
os!  Inger  P. 


Det  evige  ægteskab 

Af  ældste  Joseph    F  i  e  1  d  i  n  g    Smith. 

Jeg  ønsker  at  henlede  opmærksomheden  på  det  fak- 
tum, at  en  stor  del  af  vore  smukke  piger  og  vore  fine  unge 
mænd,  som  er  blevet  født  indenfor  Kirken,  bliver  gift  uden- 
for Kirken  og  ikke  i  Herren's  tempel.  Ydermere  har  jeg. 
ved  at  læse  aviserne,  opdaget,  at  forældrene  til  mange  af 

disse  unge  mennesker  synes  at  glæde  sig  ved  det,  og  der- 
for sætter  de  store  artikler  og  fine  fotografier  i  aviserne 
med  hensyn  til  festen  og  receptionen,  som  skal  holdes,  og 
de  synes  at  være  meget  stolte  af,  at  deres  datter  eller  søn 
skal  giftes,  og  at  de  skal  vies  af  en  præst  fra  en  anden 
kirke,  måske  af  en  biskop  i  denne  kirke,  som  kun  kan 
vie  dem  for  dette  liv  —  han  kan  ikke  vie  dem  for  evighed 
—  og  de  synes  at  være  lykkelige  for  det.  Jeg  kan  ikke  for- 
stå, hvordan  de  kan,  når  de  kender  alt  det,  Herren  har 
åbenbaret.  Thi  enhver  overenskomst,  enhver  forpligtelse  og 
enhver  pagt,  som  bliver  sluttet,  og  som  ikke  er  i  overens- 
stemmelse med  Herren's  vilje  og  befaling  og  gennemført 
ved  Hans  lov,  vil  nødvendigvis  komme  til  ende  en  dag. 
Disse  unge  mennesker,  som  synes  at  være  så  lykkelige  nu, 
når  de  kommer  til  opstandelsen  og  finder  sig  selv  i  den 
tilstand,  som  de  v  i  1  finde  sig  selv  i,  da  vil  der  være  gråd 
og  tænders  gnidsel  og  bitterhed  i  sjælen,  og  de  har  bragt 
det  over  sig  selv  på  grund  af  deres  mangel  på  tro  og  for- 
ståelse af  evangeliet  og,  jeg  er  ked  af  at  sige  det,  den  op- 
muntring, de  så  mange  gange  har  modtaget  fra  deres  egne 
forældre. 


Præstedømmet 

Af  ældste  EzraTaft  Benson. 

Et  af  de  bemærkelsesværdige  træk,  og  et  meget  vigtigt 
træk,  ved  Jesu  Kristi  sande  kirke,  er  dens  præstedomme, 
Gud's  myndighed.  Det  er  i  vid  udstrækning  fordelt  blandt 
de  mandlige  medlemmer  i  'kirken,  drenge  og  mænd,  fædre 
og  sønner,  og  dets  velsignelser  deles  af  vore  mødre,  døtre 
og  hustruer. 

Præstedømmet  overgår  dette  jordiske  liv,  dets  magt  og 
storhed  er  blevet  omtalt  af  profeter,  både  de  nuværende 
og  de  fordums  profeter.  Jeg  kan  ikke  tænke  mig  noget 
større,  et  menneske  kan  eje,  end  Gud's  præstedømme  for- 
bundet med  et  brændende  vidnesbyrd  om  dette  værks  gud- 

dommelighed,  de  to  ting  skulle  altså  være  nøje  forbundet. 
Præstedømmet  er  selve  kirkens  hjerte.  Vi  kan  have  præ- 
stedømmet uden  Kirken,  men  aldrig  Kirken  uden  præste- 
dømmet. 

Der  er  mange  gaver,  som  vi  nyder  som  medlemmer  af 
vor  Kirke,  men  jeg  kan  ikke  tænke  på  nogen  større  end  det 
hellige  præstedømme,  myndigheden  til  at  repræsentere  Gud 
på  jonden.  Dette  præstedømme  er  bestemt  til  at  opbygge 
og  ophøje  mennesket  så  vel  som  til  at  hjælpe  Herren  i  hans 
store  værks  fremme  med  at  frelse  og  ophøje  menneskets 
sjæl. 


Fra  missionsmarken 


Fest  i  Odense  ungdomsforening. 

Sot.  Hansaften  var  ungdomsforeningen  i  Odense  gren  invi- 
teret til  Set.  Hans  fest  hos  to  af  Kirkens  gode  venner,  hr.  og 
fru  E.  Christoffersen.  Vært  og  værtinde  havde  arrangeret 
alt,  så  man  kun  havde  at  sætte  sig  ind  i  de  to  omnibusser, 
som  afhentede  deltagerne  i  festen  ved  kirken  kl.  19  og  korte 
dem  til  Christianslund  strand  ved  Nyborg.  Her  modtog  vært 
og  værtinde  deltagerne  og  bød  velkommen,  og  snart  var  alle 
56  deltagere  optaget  af  forskellig  underholdning  lige  fra 
boldspil  til  skiveskydning  med  luftbosser. 

Ved  mørkningen  blev  der  serveret  kakao  og  wienerbrod  i 
den  smukt  illuminerede  have,  hvorefter  værtsfolkene  under- 
holdt deltagerne  med  et  smukt  og  imponerende  f3rrværkeri, 
som  det  var  en  oplevelse  at  se.  Så  blev  bålet  tændt,  og  da 
de  sidste  »kanonslag«  var  affyret,  og  bålet  næsten  nedbrændt, 
udbragte  deltagerne  et  kraftigt  hurra  som  hyldest  og  tak  til 
festens  vært  og  værtinde. 

Turen  tilbage  til  Odense  foregik  i  de  ventende  omnibus- 
ser, og  stemningen  prægedes  af  den  vellykkede  og  morsomme 
aften  og  taknemmeligheden  mod  festens  vært  og  værtinde. 

J.  G.  H. 

Fest  i  Århus  grens  Kvindelige  hjælpeforening. 

Onsdag  den  20.  juli  afholdt  Den  kvindelige  hjælpeforening 
i  Århus  gren  en  fest  for  de  ældre  søskende  samt  flere  af  de 
ældre  af  Kirkens  venner.  Der  var  mødt  omkring  50  deltagere. 
Festen  skulle  have  været  afholdt  i  kirkens  have,  men  da 
vejret  ikke  var  egnet  til  udendørs  ophold,  fortrak  man  ind  i 

kirkebygningen.  Der  blev  serveret  sodavand  og-  kager,  hvor- 
efter der  blev  udført  et  godt  program,  og  både  grenens  mis- 
sionærer og  de  ældre  festdeltagere  deltog  i  dette,  hvilket 
morede  og  interesserede  meget.  Til  slut  serveredes  middag, 
som  bestod  af  en  dejlig  gullasch  og  frugtgrød.  Der  var  en 
god  stemning  til  stede  og  fuld  tilfredshed  over  den  vellyk- 
kede fest.  M.  H. 

Dåb: 

KØBENHAVN:  Den  6.  maj  blev  Flemming  Vilhelm  Elia- 
sen døbt  af  missionær  Blaine  D.  Bendixsen,  håndsp.  af  mis- 
sionær Vaughau  Standing. 

ÅLBORG:  Den  20.  juli  blev  Edith  Smith  Kjærgaard  An- 
dersen, Løgstør,  døbt  af  missionær  Richard  C.  Fielden, 
håndsp.  af  missionær  Blaine  D.  Bendixsen. 

ODENSE:  Den  16.  juli  blev  følgende  døbte  og  fik  hånds- 
pålæggelse den  17.  juli:  Carl  Waldemar  Nielsen  blev  døbt 
af  missionær  Robert  H.  Christensen,  håndsp.  af  missionær 
Lars  M.  Bishop.  Anna  Kirstine  Petersen  Nielsen  blev  døbt 
af  missionær  Robert  H.  Christensen,  håndsp.  af  missionær 
Clyde  R.  Hatch.  Hilina  Caroline  Kirstine  Hansen  Skov  blev 
døbt  af  missionær  Robert  H.  Christensen,  håndsp.  af  mis- 
sionær Wayne  W.  Clark.  Elise  Kathrine  Nielsen  Vandkilde 
blev  døbt  af  missionær  Robert  H.  Christensen,  håndsp.  af 
missionær  Clyde  R.  Hatch. 

RANDERS:  Den  2.  juli  blev  Sigurd  Sørensen  Bach  døbt 
af  missionær  William  S.  Newbold,  håndsp.  den  3.  juli  af  mis- 
sionær Amber  C.  Davidsen.  Den  23.  juli  blev  Jens  Peder 
Damgaard  Sørensen  døbt  af  missionær  Amber  C.  Davidsen, 
håndsp.  af  missionær  Keith  O.  Karren. 

VEJLE:  Den  3.  juli  blev  følgende  døbte:  Paul  Christian 
Ludwig  Viggo  Edouard  von  Elsner  blev  døbt  af  missionær 
Lloyd  M.  Feldsted,  håndsp.  af  missionær  Orson  R.  Christen- 
sen. Birgitte  Johanne  Christensen  Nørgaard  Rasmussen  blev 
døbt  af  missionær  Quince  M.  Hansen,  håndsp.  af  samme. 
Rita  Nørskov  Rasmussen  blev  døbt  af  missionær  Quince  M. 
Hansen,  håndsp.  af  missionær  Gilbert  R.  Tronier.  Jytte  Nør- 
skov Nørgaard  Rasmussen  blev  døbt  af  missionær  Quince  M. 
Hansen,  håndsp.  af  missionær  Lloyd  M.  Feldsted.  Kristian 
Nørskov  Nørgaard  Rasmusisen  blev  døbt  af  missionær  Gilbert 
R.  Tronier,  håndsp.  af  samme.  Karen  Nørskov  Rasmussen 
blev  døbt  af  missionær  Gilbert  R.  Tronier,  håndsp.  af  mis- 
sionær Quince  M.  Hansen.  Den  17.  juli  blev  Grethe  Elisabeth 
Hanisen  døbt  af  missionær  Quince  M.  Hansen,  håndsp.  af  mis- 
sionær Gilbert  R.  Tronier. 

Vi  ønsker  de  nye  søskende  til  lykke  og  velkommen  i  kirken! 

Velsignelser: 

HJØRRING:  Den  19.  juni  blev  Christian  Gothard  Chri- 
stensen og  Sig-ne  Jensen's  lille  datter  velsignet  af  Christian 
Gothard  Christensen  og  givet  navnet  Brita.  Katrine  Chri- 
stensen. 

VEJLE:  Den  3.  juli  blev  Rita  Norskov  Rasmussen 's  lille 
datter,  Alieia  Ursula  Videra  Nørskøv  Rasmussen  velsignet 
af  missionær  Orson  R.  Christensen. 

Ordinationer: 

KØBENHAVN:  Den  11.  juli  blev  Villy  Hall  Mouritzen 
ordineret  til  præst  af  missionær  John  Jørgensen.  Samme  dag 
blev  Erling  Poul  Sørensen  ordineret  til  lærer  af  missionær 
Keith  L.  Petersen. 

BRØNDERSLEV:  Den  17.  juli  blev  Svend  Aage  O'Ferrall 
Lund  ordineret  til  præst  af  missionær  Benjamin  Andersen. 

Emigrationer: 

KØBENHAVN:  Den  16.  juli  emigrerede  Arne  Leis,  Edith 
Marie  Leis,  Christel  Leis  og  Birgit  Leis  til  Castle  Dale.  Utah. 

ÅLBORG:  Den  29.  juli  emigrerede  Ruth  Jensen  til  Tre- 
mon ton,  Utah. 

Dødsfald: 

ÅRHUS:  Den  2.  juli  døde  str.  Lilli  Kristine  Laier  Zinner 
efter  en  forbrændingsulykke.  Str.  Zinner  var  ved  sin  død 
kun  29  år  gammel.    Æret  være  sti'.  Zinner's  minde! 

ESBJERG:  Den  17.  juli  døde  br.  Anton  Christensen  i  en 
alder  af  77  år.  Br.  Christensen  havde  været  et  trofast  med- 
lem af  vor  Kirke  i  næsten  42  år.  Æret  være  br.  Christensen's 
minde! 

Mission  ær  ankomster: 

Den  15.  juli  ankom  følgende  missionærer:  Oliver  C. 
Ostegar  og  Ruth  M.  Ostegar,  Sacramento,  Californien,  beskik- 
ket til  at  arbejde  i  Esbjerg.  Carl  M.  D.  Simonsen  og  Mathilde 
M.  Simonsen,  Woods  Cross,  Utah,  beskikket  til  at  arbejde  i 
Ålborg.  Ruth  Hansen,  Delta,  Utah,  beskikket  til  at  arbejde 
i  Kobenhavn.  Valeen  Sørensen,  Salt  Lake  City,  beskikket  til 
at  arbejde  i  København. 

Missionærforflyttelser: 

Den  8.  juli  blev  følgende  missionærer  forflyttede:  Douglas 
L.  Andrus  fra  Rønne,  Bornholm,  til  Odense.  Hal  A.  Lud  lo  w 
fra  Logstør  til  Odense.  Donald  V.  King  fra  Løgstør  til  Sla- 
gelse.   Den  11.  juli  blev    missionær  Richard  C.  Jensen    for- 

flyttet  fra  Hobro  til  Silkeborg.  Samme  dag  blev  missionær 
Herbert  N.  Pedersen  forflyttet  fra  Silkeborg  til  Hobro,  Den 
13.  juli  blev  følgende  missionærer  forflyttede:  Boyd  D.  Lar- 
sen fra  København  til  Esbjerg.  Rulon  N.  Jørgensen  fra  Kø- 
benhavn til  Esbjerg.  Jack  L.  Hansen  fra  København  til 
Rønne,  Bornholm.  Eugene  R.  Keene  fra  København  til 
Århus.  Den  1.  august  blev  missionær  Boyd  I).  Lansen  for- 
flyttet fra  Esbjerg  til  København. 

Missionærafløsninger: 

Den  15.  juli  blev  følgende  missionærer  hæderligt  afløste 
fra  deres  mission:  Gaylan  S.  Young  efter  sidst  at  have  ar- 
bejdet i  Kobenhavn.  Robert  K.  Castleton  efter  sidst  at  have 
arbejdet  i  Esbjerg.  Edsel  C.  Jørgensen  efter  sidst  at  have 
arbejdet  i  Esbjerg.  Jay  N.  Jeppsen  efter  sidst  at  have  ar- 
bejdet i  Århus.  Leo  E.  Bendixen  efter  sidst  at  have  arbej- 
det i  Odense.  Blaine  D.  Bendixsen  efter  sidst  at  have  arbej- 
det i  Slagelse.  William  H.  Tingey  efter  sidst  at  have  arbej- 
det i  Odense.  Den  18.  juli  blev  missionær  Quince  M.  Hansen 
h æderligt  afløst  frø  sin  mission  efter  sidst  at  have  arbejdet 
i  Vejle.  Samme  dag  blev  missionær  Lloyd  M.  Feldsted  hæ- 
derligt afløst  fra  sin  mission  efter  sidst  at  have  arbejdet  i 
Vejle. 

